Diari Oficial de la Generalitat Valenciana


Sumari del DOGV 2858, del 29-10-1996 (1996/839701)

ORDRE de 23 de juliol de 1996, de la Conselleria de Cultura, Educació i Ciència, per la qual s'autoritza al centre docent privat homologat de BUP Sagrat Cor de Mislata a impartir el COU.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2858

Data del DOGV
:   29-10-1996

Secció del DOGV
:   ALTRES DISPOSICIONS

Número del document
:   1996/839701


Data del document
:   23-07-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 23 de juliol de 1996, de la Conselleria de Cultura, Educació i Ciència, per la qual s'autoritza al centre docent privat homologat de BUP Sagrat Cor de Mislata a impartir el COU.   
Vist l'expedient iniciat a instància del representant de la titularitat del centre privat homologat de BUP Sagrat Cor, situat a la plaça de la Constitució, 9, de Mislata, amb número de codi 97138480, en sol·licitud d'autorització per a impartir el COU.  
L'expedient ha sigut tramitat per la Direcció Territorial de Cultura i Educació de València, la qual, a la vista de l'informe favorable de la Inspecció Educativa, eleva proposta igualment favorable a la sol·licitud.  
L'Ordre de 26 de setembre de 1978 del Ministeri d'Educació i Ciència (BOE de 10 de gener de 1979) va concedir al centre la classificació definitiva com a homologat de BUP amb 8 unitats i capacitat per a 320 llocs escolars.  
Vista la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre, (BOE de 4 d'octubre), d'Ordenació General del Sistema Educatiu; l'Ordre de 17 de juliol de 1980 (BOE de 24 de juliol), sobre autoritzacions per a impartir el COU; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1487/1994, d'1 de juliol (BOE de 28 de juliol); i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris.  
Atés que els espais destinats al COU estan vinculats al BUP, i no representen l'autorització de cap nivell dels inclosos en la Llei Orgànica 1/1990, de 3 d'octubre, i atés allò previst en la disposició transitòria primera, punt 2, del Reial Decret 1004/1991, respecte a la possibilitat d'autorització provisional d'ensenyaments del sistema educatiu anterior que no s'hagueren extingit.  
En exercici de les atribucions conferides per l'article 35 de la Llei de Govern Valencià,  
Ordene  
Primer  
Concedir l'autorització provisional per a impartir els ensenyaments del COU, al centre docent privat homologat de BUP Sagrat Cor, situat a la Plaça Constitució, 9, de Mislata, amb número de codi 31959721, a partir del curs acadèmic 1996/97 i fins l'extinció dels esmentats ensenyaments, en substitució d'una unitat de BUP. El centre queda així configurat amb 7 unitats de BUP i 1 unitat de COU, sense cap variació en la seua capacitat per a 320 llocs escolars.  
Segon  
La unitat destinada al COU es computarà a tots els efectes com de BUP, i haurà d'incloure's, per tant, en la capacitat total que té el centre com a homologat de BUP.  
Tercer  
La pèrdua de la classificació com a centre homologat de BUP comportarà l'extinció de l'autorització per a impartir els ensenyaments de COU.  
DisposiciONS addicionalES  
Primera  
El centre haurà de procedir a la substitució dels ensenyaments a que es refereix aquesta Ordre pels prevists en la Disposició Addicional octava punt 2, apartat c) de la LOGSE, en la manera i terminis fixats en el calendari vigent d'aplicació de la nova ordenació del sistema educatiu.  
Segona  
Aquesta ordre donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller d'Educació i Ciència, tal com ho exigeix l'article 110.3 de la Llei 30/1992.  
València, 23 de juliol de 1996  
La consellera de Cultura, Educació i Ciència,  
Marcela Miró Pérez